section_heading: Estetika družine Coccolemocco
paragraph_text: Početnu, dijalektičko-didaktičku debatnu dramaturgiju mijenjaju strategije hiper-teatarske parodije, tautologije, polifonije i ikonoklastije. Brezovec je iskušavao izravne govorne komunikacije ili fizičkog kontakta između glumca i gledatelja. Coccolemocco se u kasnijoj fazi uvelike oslanjao na Wilsonov „pronalazak“, novo „kazalište sporosti“ koje otkriva „estetiku trajanja“, a ljudska tijela preobražava u „kinetičke skulpture“.